Вядомы беларускі гісторык Алег Трусаў адзначыў, што за гады незалежнай Беларусі пра Аршанскую бітву пішуць і ведаюць усе плыні беларускага грамадства, незалежна ад іх палітычных поглядаў. Прычым, прадстаўнікі розных плыняў грамадства даюць бітве пад Оршай сваю адпаведную ацэнку. Гісторык звярнуў увагу на тое, што ў восьмым нумары часопіса “Мастацтва Беларусі” за 1990 год разам з доктарам гістарычных навук, прафесарам Анатолем Грыцкевічам яны ўпершыню прадставілі беларускаму чытачу рэпрадукцыю карціны невядомага мастака “Бітва пад Оршай” памерам 162 x 232 см., напісанай алеям на дошцы.